ELEKTROTEHNIČKA I EKONOMSKA ŠKOLA

NOVA GRADIŠKA

KLASA:602-03/16-07/01-5

URBROJ:2178/15-05-16-1

Nova Gradiška,10. svibnja 2016.

ZAPISNIK

 sa 44. sjednice Školskog odbora održane 10. svibnja 2016. god. s početkom u 18.00 sati

Sjednicu Školskog odbora otvorila je predsjednica Školskog odbora gđa. Ljiljana Ptačnik. Predsjednica je pozdravila nazočne članove odbora i konstatirala da je na sjednici Školskog odbora prisutno šest članova Školskog odbora, i to: gosp. Tomislav Wirth, gosp. Ivan Lozinjak, gđa. Ivana Gajski-Berić, gosp. Franjo Matijašević, gosp. Dario Marenić te gđa. Ljiljana Ptačnik. Gđica. Valentina Buljubašić je ispričala svoj nedolazak na ovu sjednicu zbog bolesti.

Potom je predloženo usvajanje dnevnog reda koji se sastojao od sljedećih točaka:

 **DNEVNI RED:**

 1. Usvajanje zapisnika sa 43. sjednice Školskog odbora

 2. Izvještaj o utrošenim sredstvima koja je dodijelila Županija

 3. Suglasnost za korištenje dvorane

 4. Razno:

**Predloženi Dnevni red 44. Sjednice Školskog odbora je usvojen sa šest glasova za.**

1. **Usvajanje zapisnika sa 43. sjednice Školskog odbora**

U prvoj točki dnevnog reda predsjednica Školskog odbora je istaknula da su članovi odbora uz poziv za sjednicu dobili i zapisnik sa 43. Sjednice te zamolila članove da iznesu svoje primjedbe ili dopune ako iste imaju na sačinjeni zapisnik.

**Članovi Školskog odbora nisu imali primjedbi ni dopuna na predloženi zapisnik te je zapisnik sa 43. sjednice Školskog odbora usvojen sa šest glasova za.**

1. **Izvještaj o utrošenim sredstvima koja je dodijelila Županija**

Izvještaj o utrošenim sredstvima koje je školi dodijelio osnivač u iznosu od 75.000,00 kn s PDV-om, Školskom odboru je podnijela ravnateljica škole.

Ravnateljica je istaknula da je škola uputila javni poziv na pet adresa pravnih osoba za nabavku opreme za laboratorij za područje elektrotehnike, te je javni poziv objavila i na stranicama škole.

Budući da se radilo o sredstvima koja bez PDV-a iznose manje od 70.000,00 kn procedura se provodila kao bagatelna nabava.

Školi se na javni poziv sa potrebnom dokumentacijom javio samo jedan subjekt.

Za navedeni iznos škola je od subjekta nabavila sljedeću opremu

1. Instrument UT-151F Digitalni multimetar - 8 kom

2. PLC kontroler

 logo kit TD 6ED1057-3BA10-0AA8 - 8 kom

 logo modul 6ED1055-1CB10-0BA2 - 8 kom

3. Osciloskop, 4x70 MHz, RIGOL, 4 kanalni digitalni color - 1 kom

4. Generator funkcija UTG-9005C - 8 kom

5. DC izvor, dvokanalni, 2x0-30V, 0-3A, QJ-300 3C III - 1 kom

6. Analogni univerz. instrument Iskra Multimeter 07021.01 - 8 kom.

7. Analogni instrument Iskra Ampermetar-07036.00 - 8 kom.

Županija je po isporučenoj robi i primitku računa platila iznos dobavljaču opreme.

Osim navedenog škola je iz vlastitih sredstava nabavila računalo u računovodstvu, 11 projektora čime su sve učionice opremljene projektorima, dodatke za 3 printera , lemne stanice, turpije. Iz decentraliziranih sredstava nabavili smo 13 računala.

Gosp. Marenića je nakon izlaganja ravnateljice zanimalo je li škola vezano uz nabavku opreme za koje je sredstava dala Županija nabavila tri ponude.

Ravnateljica je još jednom istaknula da su ponude upućene na više adresa i da je ponuda objavljena i na stranicama škole, no na istu se javio samo jedan dobavljač.

Gosp. Marenić je istaknuo da nije zadovoljan i da je razočaran tako odrađenim postupkom nabave. Naime, stav je osnivača da škola mora imati tri ponude i da cijeli postupak treba biti transparentan. U protivnom neće školi više dodjeljivati sredstva. Moli da se za ubuduće u takvim slučajevima pribave tri ponude. Isto tako zamolio je za iduću sjednicu odbora da se pripreme i dostave na uvid članovima odbora zamolbe poslane dobavljačima te da njegovo izrečeno mišljenje uđe u zapisnik.

U raspravu se uključio i gosp. Matijašević koji nje istaknuo da cijeli postupak bagatelne nabave može biti u redu , no problem može biti nečije mišljenje sa stane. Ističe nadalje da je dobro nabaviti više ponuda radi usporedbe, a dijelom kao oblik zaštite zbog mogućih sumnji u transparentnost.

**Članovi Školskog odbora su nakon provedene rasprave donijeli sa šest glasova za zaključak u kome se traži od ravnateljice da za iduću sjednicu Školskog odbora pripremi i dostavi članovima odbora na uvid upućene pozive na dostavu ponuda za nabavu opreme** **za laboratorij za područje elektrotehnike prema mogućim dobavljačima opreme.**

1. **Suglasnost za korištenje dvorane**

U trećoj točki dnevnog reda ravnateljica je upoznala članove s pristiglim zamolbama za korištenje prostora nastavno-sportske dvorane. Škola je dobila dvije zamolbe i to:

* SSKH – podružnica Slavča, Nova Gradiška za sindikalne sportske igre regije, koje bi se trebale održati 21.5.2016. god.
* te Košarkaškog kluba Nova Gradiška čija je zamolba stigla tokom dana i koji prostor nastavno-sportske dvorane traže za održavanje međunarodnog košarkaškog turnira Đorđe Radosavljević. U zamolbi je naznačeno da se prostor nastavno-sportske dvorane koristi bez naknade. Škola je zahtjev proslijedila osnivaču. Zbog kratkoće roka nismo sigurni hoće li na vrijeme stići suglasnost župana da se navedeni prostor ustupi zainteresiranom korisniku.

Članovi Školskog odbora su vezano uz prvu zamolbu donijeli slijedeću

**O D L U K U**

 o davanju na korištenje prostora škole i nastavno-sportske dvorane i to sljedeći prostor prema utvrđenim iznosima za korištenje istog, kako slijedi:

|  |  |  |  |
| --- | --- | --- | --- |
| **R.br.** | **Korisnik** | **Prostor** | **Iznos za korištenje prostora** |
| **1.** | SSKH Podružnica SlavčaNova Gradiška | Nastavno-sportska dvorana | 100,00 kuna na sat |

Vezano uz drugu zamolbu koju je podnio Košarkaški klub Nova Gradiška, a koja se odnosi na održavanje međunarodnog košarkaškog turnira Đorđe Radosavljević članovi Školskog odbora su konstatirali da se postupi po suglasnosti Župana ako se ista uspije ishodovati, a u slučaju da suglasnost ne pristigne prostor nastavno sportske dvorane ustupi na korištenje navedenom klubu sukladno kriterijima osnivača.

1. **Razno:**

U točki razno ravnateljica je upoznala članove odbora sa tijekom duga koje škola ima.

Gosp. Marenića je zanimalo što je sa zaposlenicima za koje je na prošloj sjednici Školski odbor dao suglasnost za zasnivanje radnog odnosa do 60 dana te do kuda se došlo sa izradom solarnog automobila.

Ravnateljica je istaknula vezano uz zaposlenike da su isti radili na određeno vrijeme te da su se zaposlenici koje su isti mijenjali vratili se na sa bolovanja te je na taj način zamjenama prestao radni odnos.

Što se solarnog automobila tiče dijelovi su u izradi. Najveći problem su solari koje najprije trebamo platiti, što čini trenutno problem. Naime, na poziv za donacijama odazvalo se nekoliko tvrtki i to:

Bertol, Stražaplastika, Odlagalište. Dio sredstva potrebnih za izradu automobila škola će utrošiti i iz svojih vlastitih sredstava.

Nadalje ravnateljica ističe da je škola dobila ERASMUS projekt. U sklopu tog projekta dio nastavnika i oko 30-tak učenika trebali bi posjetiti Irsku. U sklopu tog projekta učenici bi obavili stručnu praksu u trajanju od dva tjedna.

Škola se još prijavila na HEP-ov natječaj vezano uz izradu solarnog drveta.

Isto tako napominje da je završen Robo Challenge projekt u kome smo bili partneri Tehničkoj školi Slavonski Brod. Iz projekta je škola dobila robota, a u planu je da škola kupi još 9-10 robota.

 Nakon izlaganja ravnateljice članovi Školskog odbora nisu više imeli pitanja te je 44. Sjednica Školskog odbora okončana u 19.00 sati.

 Zapisničar: Predsjednica Školskog odbora:

Vesna Batalo,dipl.iur. Ljiljana Ptačnik,prof.